RESOLUCIÓN MODIFICACIÓN DELEGACIÓNS NA XUNTA DE GOBERNO LOCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/09/2020)

En data 18.06.2019 por Resolución da Alcaldía e ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local (LRBRL) delegouse na Xunta de Goberno Local determinadas atribucións. De conformidade co disposto no artigo 126 da Lei 7/1985, do 2 de abril, Reguladora das Bases do Réxime Local, a Xunta de Goberno Local configúrase como o órgano municipal que, baixo a presidencia do Alcalde, colabora de xeito colexiado na función de dirección política que a este lle corresponde, exerce as funcións executivas e administrativas que se sinalan no artigo 127 da citada Lei e calquera outras que lle sexan delegadas. E por isto que co fin de garantir unha xestión de ampla participación, naqueles asuntos de importancia política e interese xeral á cidadanía aconselle que deben ser tratados e decididos en forma colexiada esta Alcaldía ao abeiro do artigo 124.5 da LRBRL e artigos 43, 52 e 53 e demais concordantes do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e preceptos citados da Lei 7/1985, na Lei 5/1997, de 22 de xullo, de Administración Local de Galicia, así como nos artigos 8 a 9 da Lei 40/2015, do 1 de outubro, de Réxime Xurídico do Sector Público, RESOLVE Primeiro: Modificar a Resolución de delegación do Alcalde na xunta de Goberno Local de data 18.06.2019 respecto do punto primeiro engadido un apartado noveno nos seguintes termos “Primeiro: A Xunta de Goberno Local, sen prexuízo da súa colaboración colexiada coa Alcaldía na dirección política que me corresponde, exercerá as funcións executivas e administrativas sinaladas no artigo 127 da Lei 7/1985 e ademais, pola miña delegación, as seguintes atribucións: 9. A aprobación dos convenios con outras Administraciones e entidades públicas e privadas ou adhesión aos mesmo agás que a súa aprobación corresponda ao Pleno. Ditas facultades estenderanse ao Protocolos Xerais de actuación ou calquera outro instrumento similar. “ Segundo: Comunicar, para o seu coñecemento e efectos, a presente resolución a todos os concelleiros e concelleiras afectados e ás xefaturas das diferentes áreas e servizos municipais a través da súa inserción na Intranet municipal. Lembrarlles así mesmo que, de conformidade co art.177 do RD 2568/1986 e segundo o disposto na Circular 1/2015 da Secretaría da Xunta de Goberno Local, e resolución desta Alcaldía de constitución da Xunta de Goberno Local para que os expedientes conclusos se poidan incluír na orde do día dunha sesión ordinaria, deberán estar en poder da Secretaría do Goberno Local ás 12,00 horas do luns da semana de realización da devandita sesión. Terceiro: Deixar sen efecto cantas resolucións da Alcaldía de delegación de competencias na Xunta de Goberno Local se opoñan á presente resolución. Cuarto: A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme ó establecido no art.44.2 do RD 2568/1986, e será obxecto de publicidade activa na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto: Da presente resolución darase conta de forma individualizada ao Pleno da Corporación para os efectos de que quede informado da mesma, de conformidade co establecido no art.44 do RD 2568/19856, en relación co 38. d) do mesmo corpo legal. Data e sinatura dixital. O ALCALDE-ABEL CABALLERO ÁLVAREZ. Dou fe, A SECRETARIA DE ADMINISTRACION MUNICIPAL.